জানা যায়, ১৯৬২ সালে চাকরির উদ্দেশ্যে পার্বত্য চট্টগ্রামে এসেছিলেন যতীন্দ্র মোহন চক্রবর্তী। তখন থেকে মহালছড়ি প্রাথমিক বিদ্যালয়ে শিক্ষকতা করতেন। মুক্তিযুদ্ধ শুরু হলে ৭ই মার্চের বঙ্গবন্ধুর ভাষণ শুনে ঘরে বসে থাকতে পারেননি যতীন্দ্র মোহন। শিক্ষকতার পাশাপাশি মুক্তিযোদ্ধাদের সহযোগিতায় এগিয়ে যান। আশপাশের এলাকায় যাতায়াত করে মুক্তিযোদ্ধাদের কাছে শত্রুবাহিনীর অবস্থানের খোঁজ-খবর দিতেন। নিজেও সক্রিয়ভাবে মুক্তিযুদ্ধে অংশগ্রহণ করেন। স্থানীয় রাজাকাররাই যতীন্দ্র মোহনের এমন তথ্য হানাদারদের কাছে পৌঁছে দিয়েছে বলে শোনা যায়।